John Lammetun

John Lammetun (født 1931) er en norsk organist, komponist og tidligere førsteamanuensis ved Musikkonservatoriet i Oslo.

Lammetun ble førdt 22. mars 1931 i Oslo, og tok høyere organisteksamen i 1950. Han debuterte i mai 1954, som orgel- og cembalospiller i Oslo domkirke. Han var organist i Tøyen kirke 1950–1958, Lilleborg kirke 1958–1962, Fagerborg kirke 1962–1972 og i Uranienborg kirke fra 1970.SNL: John Lammetun (2009, 14. februar) besøkt 7. desember 2014 

Lammetun ble lærer ved Musikkonservatoriet i Oslo i 1953 og lektor ved Norges musikkhøgskole i 1973, førsteamanuensis og leder av kirkemusikkfaggruppen samme sted fra 1975. Lammetun har gitt orgelkonserter i Norden, Tyskland og Østerrike, vært korleder, og har komponert kirkemusikk.

Han var aktiv i musikernes organisasjoner, blant annet som styremedlem i Oslo Organistforening, formann i musikkutvalget i Norges Organisforbunds sentralstyre, medlem av Rikskonsertenes råd og Kirkens utdanningsråd.

Han var medlem av Den norske kirkes salmebok- og koralbokkomite. Komiteen fremla Norsk Salmebok 1984 og Norsk Koralbok i 1985.

 Referanser 

 Eksterne lenker 
 Egen side på blogspot.no

Kategori:Norske organister
Kategori:Norske komponister
Kategori:Personer fra Oslo